ടെറസ്സിന് മുകളില് നിന്ന് വീണ് വസ്ത്ര വ്യാപാരി മരിച്ചു കല്പ്പറ്റ: മേപ്പാടിയില് കുരങ്ങിനെ ഓടിക്കുന്നതിനിടെ ടെറസ്സിന് മുകളില് നിന്ന് വീണ് ടെക്സ്റ്റയില്സ് ഉടമ മരിച്ചു. മേപ്പാടിയിലെ ആദ്യകാല വ്യാപാരിയും മാരിയമ്മന് ക്ഷേത്ര മുന്ട്രസ്റ്റി ചെയര്മാനും വ്യാപാരി വ്യവസായി ഏകോപനസമിതി മേപ്പാടി യൂണിറ്റ് മുന് പ്രസിഡന്റുമായിരുന്ന സുനില് ടെക്സ്റ്റയില്സ് ഉടമ എം. നാരായണന് നാണു75 ആണ് മരിച്ചത്. വീടിന് മുകളില് എത്തിയ കുരങ്ങിനെ ഓടിക്കുന്നതിനിടെ കാല് തെറ്റി ടെറസ്സിന്റെ മുകളില് നിന്ന് വീഴുകയായിരുന്നു. ഗുരുതര പരിക്കേറ്റ ഇദ്ദേഹത്തെ മേപ്പാടിയിലെ സ്വകാര്യ മെഡിക്കല് കോളേജ് ആശുപത്രിയിലെത്തിച്ചെങ്കിലും മരിച്ചു. സ്വന്തം കടയുടെ മുകള്നിലയില് തന്നെയാണ് നാണുവും കുടുംബവും താമസിക്കുന്നത്. മാനന്തവാടി മെഡിക്കല് കോളജിലെ പോസ്റ്റ്മോര്ട്ടത്തിന് ശേഷം മൃതദേഹം ബന്ധുക്കള്ക്ക് വിട്ടുനല്കും. കൂത്തുപറമ്ബിലെ കുടുംബ വീട്ടിലായിരിക്കും സംസ്കാരം. ഭാര്യ: നളിനി. മക്കള്: നൈഷ്, നിത്യ. മരുമകന്: നീലേഷ്